馮小青_(明朝)

馮小青 ， 明代廣陵世家女 ， 姿容冠絕 。 父死家敗 ， 委身富家子馮生 ， 爲大婦所不容 ， 乃幽居西湖孤山 ， 尋抑鬱而卒 。 原有集 ， 爲大婦所焚 ， 所餘無幾 ， 稱 《 焚餘稿 》 。 詩之最負盛名者有二 ： 新妝竟與畫圖爭 ， 知是昭陽第幾名 。 瘦影自臨春水照 ， 卿須憐我我憐卿 。 冷雨幽窗不可聽 ， 挑燈閒看牡丹亭 。 人間亦有癡如我 ， 豈獨傷心是小青 。 無題 冷雨幽窗不可聽 ， 挑燈閒看牡丹亭 。 人間亦有癡於我 ， 豈獨傷心是小青 無題 垂簾只愁好景少 ， 捲簾又怕風繚繞 ； 簾捲簾垂底事難 ， 不情不緒誰能曉 ！ 無題 雪意閣云云不流 ， 舊雲正壓新雲頭 ； 來顛顛筆落窗外 ， 松嵐秀處當我樓 無題 春衫血淚點輕紗 ， 吹入林逋處士家 ； 嶺上梅花三百樹 ， 一時應變杜鵑花 。 無題 鄉心不畏兩峯高 ， 昨夜慈親入夢遙 ； 說是浙江潮有信 ， 浙潮爭似廣陵潮 。 天仙子 文姬遠嫁昭君塞 ， 小青又續風流債 ； 也虧一陣墨罡風 ， 火輪下 ， 抽身快 ， 單單零零清涼界 。 原不是鴛鴦一派 ， 休算作相思一概 ； 自思自解自商量 ， 心可在 ， 魂可在 ， 著衫又執雙裙帶 。 無題 新妝竟與畫圖爭 ， 知是昭陽第幾名 ？ 瘦影自臨春水照 ， 卿須憐我我憐卿 。 無題 稽首慈雲大士前 ， 莫生西土莫生先 ； 願爲一滴楊枝水 ， 灑作人間並蒂蓮 。 一作: 稽首慈雲大士前 ， 不升淨土不升天 ， 願爲一滴楊枝水 ， 灑到人間並蒂蓮 Category: 明朝詩人 Category: 中國女性詩人 Category: 馮姓